**In the Woods…** je nórska metalová skupina.

Vznik
-----

Skupina vznikla v Kristiansande, odchodom bubeníka Adersa Kobra a dvojčiat Christiana (gitara) a Christophera (basgitara) Botteriových zo skupiny Green Carnation. Do skupiny pribrali ešte druhého gitaristu (Oddvar Moi) a speváka Jana Kennetha Transita.

### Názov

|  |  |  |
| --- | --- | --- |
| „ | Nechceli sme typické metalové meno, pretože sme vedeli, že ak chceme niečo robiť čestne, tak sa po čase trochu zmeníme. Potrebovali sme „otvorené" meno pod ktorým by sme mohli pracovať na rozdielnych projektoch…

…je to tiež metafora pre pokus vidieť svet a prostredie z odlišnej perspektívy. Svet je stále viac urbanizovaný a toto je totálne v protiklade…
…Tri bodky, to je niečo, čo tam nejako muselo byť. Je to dačo, čo nikdy skutočne neskončí, stále pokračuje a zotrváva… to snáď musí byť tá cesta. | "|
| – Jan Svithjod |

Nahrávky
--------

Táto zostava nahrala medzi júnom a septembrom roku 1993 demo nahrávku pod názvom *Isle of Men*. Žánrovo išlo o netradične podaný black metal. Následne skupina získala možnosť nahrať plnohodnotný album pod hlavičkou (dnes už neexistujúceho) vydavateľstva Misanthropy Records. Album sa nahrával od novembra 1994 do januára 1995 a vyšiel pod názvom *Heart of the Ages*. Vcelku pokračuje v štýle, v akom bolo zahraté demo.

Do štúdia sa skupina dostala v máji 1996, aby nahrala cover verziu skladby „White Rabbit" od Jefferson Airplane (americká kapela so silným vplyvom psychedelického rocku). Túto skladbu vydala spolu so s prepracovanou skladbou „Mourning the Death of Aase" (pôvodne vyšla na *Heart of the Ages*) na 7" vinylovej platni pod názvom *White Rabbit*. V roku 1996 vyšla reedícia demo nahrávky *Isle of Men* pod názvom *A Return to the Isle of Men*. Obsahuje všetky skladby z demo nahrávky a 2 navyše. Na tejto nahrávke sa po prvýkrát predstavila sopranistka Synne Diana.

Od septembra 1996 do marca 1997 skupina *In the Woods…* nahrávala spolu s producentom Hansom Eidskardom v štúdiu Jailhouse svoj najznámejší album *Omnio*. Oproti predošlým nahrávkam je značne odlišný, ide o nahrávku skôr patriacu k „avangadnému doom metalu", obsahuje takmer ambientné časti, album obsahuje aj party nahraté sláčikovým kvartetom.

V roku 1998 kapela vydala 7" vinyl pod názvom *Let there be more Light*, ktorý obsahuje rovnomerný cover od Pink Floyd z albumu *A Saucerful of Secrets* z roku 1968.

V auguste 1998 skupina začala nahrávať svoj posledný radový album *Strange in Stereo*, príklon k avantgarde je ešte výraznejší, zreteľné sú aj vplyvy alternatívneho rocku. Tento album vyšiel 20. apríla 1999.

V roku 1999 (v marci a apríli) nahrala svoj posledný 7" vinyl s názvom *Epitaph*, ktorý obsahuje rovnomennú cover verziu od skupiny King Crimson z albumu *In the Court of the Crimson King* z roku 1969 a novú skladbu „Karmakosmik" (je posledným autorským príspevkom *In the Woods...*), ktorá voľne nadväzuje na skladbu „Omnio?" z albumu *Omnio*.

V roku 2000 kapela na CD vydala kompiláciu všetkých troch 7" a nevydaných skladieb pod názvom *Three Times Seven on a Pilgrimage*, po vydaní tohoto albumu sa členovia "In the Woods..." rozhodli ukončiť existenciu tejto kapely.

Ukončenie kariéry
-----------------

Posledný koncert v domovskom Kristiansande skupina odohrala 29. decembra 2000. V roku 2003 vyšiel aj na 2CD po názvom *Live at the Caledonien Hall*, vo vydavateľstve Karmakosmetix, ako jeho prvé vydané CD. Toto vydavateľstvo zastrešuje aktivity bývalých členov tejto kapely. V roku 2006 vyšlo v limitovanej vinylovej edícii *Isle of Men*.

Obnovenie
---------

V roku 2014 skupina obnovila svoju aktivitu a v roku 2016 jej vyšiel ďalší štúdiový album s názvom *Pure*.

Zostava skupiny
---------------

* Christopher Botteri (C:M) – basová gitara
* Christian Botteri (X)  – gitara
* Anders Kobro – bicie
* Mr. Fog - klávesy, gitara, spev

Bývalí členovia
---------------

* Bjørn Harstad (B) – gitara (1996 – 2000)
* Oddvar Moi (A:M) – gitara (1992 – 2000)
* Jan Kenneth Transeth - spev (1991-2000)
* Synne "Soprana" Larsen - spev (1996-2000)
* Christer-André Cederberg - gitara (1998-2000)

Diskografia
-----------

### Demá

* 1993 *Isle of Men*
* 1993 *Rehearsal*
* 1996 *A Return to the Isle of Men* (reedícia dema)

### Štúdiové albumy

* 1995 *Heart of the Ages*
* 1997 *Omnio*
* 1999 *Strange in Stereo*
* 2016 *Pure*
* 2018 *Cease the Day*
* 2022 *Diversum*

### EP

* 1996 *White Rabbit* (7")
* 1998 *Let there be more Light* (7")
* 2000 *Epitaph* (7")

### Kompilácie a koncerty

* 2000 *Three Times Seven on a Pilgrimage* (kompilácia)
* 2003 *Live at the Caledonien Hall* (2CD, posledný koncert)

Poznámky
--------

1. ↑  Podľa niektorých zdrojov ide o bootleg.

Podľa Encyclopaedia Metallum ide o demo.

Na oficiálnej myspace stránke In the Woods... medzi nahrávkami skupiny uvedené nie je.

Referencie
----------

1. 1 2 3 4   *In the Woods…* [online]. Encyclopaedia Metallum, [cit. 2016-07-07]. Dostupné online. (po anglicky)
2. ↑  STENBERG, Frodi. *recenzia Omnio* [online]. Metal-observer.com, [cit. 2009-12-03]. Dostupné online. (po anglicky)
3. ↑  AZEVEDO, Pedro. *In the Woods...: ... Of Delightful Melancholy: CoC talks to Jan Svithjod of In the Woods...* [online]. CHRONICLES OF CHAOS e-Zine, 19. máj 1999, [cit. 2009-12-03]. Dostupné online. (po anglicky)
4. ↑   *In the Woods...* [online]. Zenial, rev. 2007-03-20, [cit. 2009-12-03]. Dostupné online. (po anglicky)
5. ↑   *In the Woods... - Rehearsal* [online]. Encyclopaedia Metallum, [cit. 2009-12-03]. Dostupné online. (po anglicky)
6. ↑   *IN THE WOODS... on MySpace Music* [online].. Dostupné online. (po anglicky)

Externé odkazy
--------------

* In the Woods... na Myspace – oficiálna stránka In the Woods… (po anglicky)
* profil In the Woods… (po česky)
* In the Woods... na Lost Souls Domain (po anglicky)

|  |
| --- |
| **In the Woods…** |
| **Diskografia** |
| **Štúdiové albumy:** *HEart of the Ages* | *Omnio* | *Strange in Stereo* | *Pure* | *Cease the Day* | *Diversum* |
| **EP:** *White Rabbit* | *Let there be more Light* | *Epitaph* |
| **Demá:** *Isle of Men* | *A Return to the Isle of Men* |
| **Kompilácie:** *Three Times Seven on a Pilgrimage* |
| **Koncertné albumy:** *Live at the Caledonien Hall* |